સુપ્રીમ કોર્ટના નિર્દેશને અનુસરવા માટે સેપ્ટ યુનિવર્સિટીએ તેની એડમિશન કમિટીના સભ્યો સાથે ચર્ચા કરીને ત્રીજી જાતિના લોકોને પ્રવેશ આપવા માટે કાર્યવાહી હાથ ધરી છે. આ અંગે સેપ્ટની પ્રવેશ સમિતિના અધ્યક્ષ શુભ્રાંશુ ગોસ્વામીએ જણાવ્યું કે 'સુપ્રીમ કોર્ટે નિર્દેશ જાહેર કર્યા બાદ અમારી કમિટીએ જ્યારે પ્રવેશ માટે ત્રીજી જાતિને માન્ય રાખવાનો પ્રસ્તાવ રજૂ કર્યો ત્યારે તેને આવકારવામાં આવ્યો. સંસ્થાના મેનેજમેન્ટને પણ તે સ્વીકાર્ય છે. આ કારણે અમે આ વર્ષે શરૂ થનારા શૈક્ષણિક સત્રથી તેનો અમલ કરવાનો નિર્ણય લીધો છે.'